Diari Oficial de la Generalitat Valenciana


Sumari del DOGV 2625, del 14-11-1995 (1995/836724)

RESOLUCIÓ de 19 de setembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions Culturals la Fundació Centre Excursionista de València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2625

Data del DOGV
:   14-11-1995

Secció del DOGV
:   ALTRES DISPOSICIONS

Número del document
:   1995/836724


Data del document
:   19-09-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 19 de setembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions Culturals la Fundació Centre Excursionista de València.   
Vist l'expedient iniciat a instància del Sr. Juan Manuel Ferrís, com a president del patronat de la Fundació Centre Excursionista, pel qual sol·licita la inscripció de la fundació d'acord amb els següents  
Fets  
Primer. El dia 22 de juny de 1995 compareixen els senyors Juan Manuel Ferrís Gil, Santiago Herrero Medrano, Joaquín-Ignacio ViÑuelas Ballester i Francisco Martínez Selles, i manifesten la seua voluntat de constituir en aquest acte la fundació denominada Fundació Centre Excursionista de València, i s'atorga la corresponent escriptura pública davant el notari de València Sr. Rafael Gómez-Ferrer SapiÑa amb el número 3.241 de protocol.  
Segon. Segons l'article 5 dels estatuts són fins de la fundació:  
a) Promoure, desenvolupar i protegir tota classe d'estudis, investigacions, publicacions i activitats que tinguen relació amb les preocupacions i els objectius socials i culturals del Centre Excursionista de València.  
b) Concedir subvencions a fons perdut i ajudes per al desenvolupament de tota classe de manifestacions i activitats culturals, esportives i de temps lliure que puguen contribuir d'alguna manera a un millor aprofitament de l'oci dels valencians com a expressió d'acostament a la natura, conservació d'aquesta i desenvolupament de la personalitat humana en contacte amb la natura.  
c) Promoure i realitzar tota classe de manifestacions culturals i activitats culturals, esportives i de temps lliure que puguen contribuir d'alguna manera a un millor aprofitament de l'oci dels valencians com a expressió d'acostament a la natura, conservació d'aquesta i desenvolupament de la personalitat humana en contacte amb la natura.  
d) Concedir subvencions a fons perdut i ajudes per al desenvolupament de l'associacionisme cultural i esportiu sense ànim de lucre a la Comunitat Valenciana.  
e) L'adquisició, compra, recuperació, rehabilitació, gestió i fins l'explotació, directa o indirecta, d'aquells enclavaments d'indubtable interès per a l'excursionisme a parer del patronat.  
f) La relació institucional amb els ens públics i privats quan n'hi haja algun o alguns dels seus fins que tinguen relació directa o indirecta amb els fins de la fundació.  
g) Ser interlocutora davant les administracions públiques en l'àmbit del que disposa l'Estatut d'Autonomia i, en especial, en les disposicions presents o futures en matèria d'associacionisme juvenil, excursionisme i protecció del medi ambient.  
h) La promoció, l'assessorament i la realització de projectes d'intervenció en el medi ambient per a la preservació i la regeneració d'espais naturals.  
i) La promoció d'activitats econòmiques, públiques o privades, que siguen capaces de rendibilitzar socialment i econòmicament les actuacions que es duguen a terme en compliment dels objectius fundacionals.  
Aquest enunciat no té caràcter limitatiu, l'objecte fundacional s'estén a tot allò que directament o indirectament estiga relacionat amb allò que abans s'ha expressat.  
Tercer. La dotació inicial de la fundació, segons consta en l'apartat segon de la carta fundacional, està constituït per un milió de pessetes (1.000.000 PTA) en la forma següent:  
a) Cent vint-i-cinc mil pessetes (125.000 PTA) en metàl·lic, ingressades a nom de la Fundació en la Caixa d'Estalvis de València, Urbana Glorieta de València.  
b) Cinc-cents exemplars del llibre «València al sostre del món - Everest'91», per un valor de mil pessetes per unitat. Total valor: cinc-centes mil pessetes (500.000 PTA), segons certificat adjunt a l'escriptura constitucional.  
La resta del capital fundacional, el 37'50%, serà desemborsat en el termini de cinc anys a partir de la data de l'escriptura constitucional, en la forma i en el moment que dins d'aquest termini màxim assenyale el patronat.  
Quart. De conformitat amb l'apartat tercer I.b, c, e i f de l'acta fundacional, i d'acord amb l'article 16 dels estatuts fundacionals, es fixa en quatre el nombre de membres del patronat, i són nomenat patrons els següents senyors compareixents, les circumstàncies personals dels quals consten en l'escriptura fundacional:  
Sr. Juan-Manuel Ferrís Gil.  
Sr. Santiago Herrero Medrano.  
Sr. Joaquín-Ignacio ViÑuelas Ballester.  
Sr. Francisco Martínez Selles.  
Tots els designats accepten els nomenaments i manifesten no trobar-se sotmesos a cap causa d'incapacitat o incompatibilitat per a l'exercici d'aquests càrrecs.  
Els patrons exerciran els càrrecs gratuïtament, però es podran reemborsar les despeses justificades degudament que es produïsquen en ocasió o amb motiu de l'exercici de les funcions que els corresponen, d'acord amb l'article 22 dels esmentats estatuts.  
Així mateix, i d'acord amb l'article 17 del text estatutari, el patronat elegirà un president, un vicepresident, un tresorer i un secretari. En aquest sentit, i en virtut de l'apartat tercer II de l'acta fundacional, es constitueix el primer patronat d'acord amb la composició següent:  
President: Sr. Juan Manuel Ferrís Gil  
Vicepresident: Sr. Santiago Herrero Medrano  
Secretari: Sr. Joaquín-Ignacio ViÑuelas Ballester  
Tresorer: Sr. Francisco Martínez Selles.  
Quan algun dels càrrecs del Patronat haja de quedar vacant per haver quedat vacant el càrrec en el Centre Excursionista de València, el patró ho serà provisionalment fins a la definitiva elecció dins del centre del càrrec corresponent, d'acord amb l'article 25 dels estatuts que regeixen la fundació.  
Cinquè. La resta de l'articulat es troba de conformitat amb la normativa vigent en la matèria.  
Fonaments jurídics  
Primer. La Constitució recull en el títol I, capítol II, secció II, article 34, el dret de fundació per a fins interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General estableix que són fundacions les organitzacions constituïdes sense ànim de lucre que, per voluntat dels creadors, tenen afectat de forma duradora el patrimoni a la realització de fins interès general.  
Tercer. La carta fundacional i els estatuts que conté l'escriptura pública de 22 de juny de 1995, núm. 3.240 de protocol, compleixen els requisits bàsics dels articles 8 i 9 de la Llei 30/94, de 24 de novembre, i les prescripcions de la resta de l'articulat, per la qual cosa la Fundació Centre Excursionista de València pot ser reconeguda com a fundació, tenint en compte l'objecte que persegueix segons l'article 5 dels estatuts.  
Quart. L'expedient ha estat tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l per raó de les atribucions que té conferides pel Decret 261/95, de 29 d'agost, del Govern Valencià (DOGV núm. 2.575, de 30 d'agost de 1995), d'acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV núm. 2.501, de 5 de maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV núm. 2101, de 13 de setembre de 1993), resolc:  
Primer  
Inscriure com a fundació la denominada Fundació Centre Excursionista de València, amb domicili a València, c/ Tavernes de Valldigna, núm. 4.  
Segon  
Aprovar els estatuts per què s'ha de regir, elevats a escriptura pública davant el notari de València Sr. Rafael Gómez-Ferrer SapiÑa, amb data 22 de juny de 1995 i amb número 3.240 de protocol.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs caldrà que prèviament el recurrent ho comunique a aquest òrgan.  
Tot això d'acord amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992), sense perjudici que puga exercitar qualsevol altre recurs que estime oportú.  
València, 19 de setembre de 1995.- El secretari general de la Conselleria de Cultura, Educació i Ciència: Carlos Alcalde Agesta.